D awal yesɛan anamek n usedhu n llufan. Awal-agi yettuɣal-d aṭas di ṣṣenf-agi n isefra yettas-d s wallus berdayen di tazwara n usefru.Tayemmat tessedhuy mmi-s ad tesɛdi ifassen-is daw n taɣruṭ n llufan ad t-idḥerr di tuyat-is, ad as-t-kkat ɣer taɛrurt-is s iḍudan-is,deg yiwen n lewqt ad as-t-ccnu.Iḍrisen n usedhu tugett deg-sen qnnen ɣer ucekker n llufan, tayemmat tettbeggin-d ayen deg-s ifazen,tettcebbit ɣer tɣawsiwin yeɛzizen i yettmenni umdan di tudert-is.